| **Antoni Gaudí** |
| --- |
|  |
| Antonijus Gaudi |
| Gimė | 1852 m. birželio 25 d.Reusas |
| Mirė | 1926 m. birželio 10 d. (73 metai)Barselona |
|  |
| Veikla | ispanų architektas |
|  |
| Alma mater | Barselonos aukštoji architektūros mokykla |
|  |
|  **Vikiteka** | Antoni Gaudí |

**Antonijus Gaudi** (tikr. **Antoni Gaudí i Cornet**, 1852 m. birželio 25 d. Reusas – 1926 m. birželio 10 d. Barselona) – katalonų architektas, vienas žymiausių moderno krypties kūrėjų. Garsiausi darbai: Sagrada Familia, Casa Milà, Casa Batlló.

Biografija
----------

Gimė neturtingoje miestiečių šeimoje, Reuso miesto apylinkėse, Taragonos provincijoje, Katalonijoje. Ten ir praleido savo vaikystę. Šeimoje be jauniausiojo Antonijaus buvo dar trys broliai ir sesuo, kurie visi iki 1879 m. mirė. Antonijus nuo mažens sirgo reumatu, kentė stiprius sąnarių skausmus. Šie negalavimai jį lydėjo ir visą likusį gyvenimą. Antonijus visą gyvenimą buvo nevedęs.

Būdamas 17 metų, persikėlė į Barseloną, planavo pradėti architektūros studijas. Dėl lėšų trūkumo nuo 1870 m. dirbo braižytoju ir kitų architektų padėjėju; tai leido jam susipažinti su keletu žymių statytojų.

1878 m. baigė architektūros studijas Barselonos aukštojoje architektūros mokykloje. Ankstyvoji A. Gaudi kūryba priskiriama modernui, jo darbai buvo itin gausiai dekoruojami. Kūrybos savitumą iškart pastebėjo turtingi prekybininkai, kurie žavėjosi jaunojo menininko darbų moderniomis, elegantiškomis formomis ir puošyba. Vienas iš jų, Eusebi Guell, tapo A. Gaudi pagrindiniu klientu ir rėmėju. Pastarajam A. Gaudi suprojektavo „Guell Pavilions", „Guell Palace", „Park Guell", „Guell Bodegas" pastatus. Barselonoje 1890 m. pastačius „Palau Güell" rūmus, A. Gaudi tapo pačiu žymiausiu miesto architektu. Paskutiniais gyvenimo metais dirbo projektuodamas savo žymiausią kūrinį – Šv. Šeimynos bažnyčią.

1926 m. birželio 7 d. išėjęs pasivaikščioti, buvo partrenktas tramvajaus. A. Gaudi nesulaukė skubios pagalbos, kadangi dėl skurdžių drabužių ir dokumentų stokos buvo palaikytas elgeta. Galiausiai policijos pareigūnas A. Gaudi nuvežė į Sant Pau ligoninę, kurioje jis gavo primityvią pagalbą. Kitą dieną, kai Sagrada Família bažnyčios kapelionas Mosén Gil Parés atpažino architektą, jo sveikata buvo smarkiai pablogėjusi, ir papildomas gydymas jam nebegalėjo padėti. Antonijus Gaudi mirė birželio 10 d. Po dviejų dienų A. Gaudi buvo palaidotas Barselonos Šv. Šeimynos bažnyčios kriptoje.

Nuotraukos
----------

* Sagrada FamiliaSagrada Familia
* Palau GüellPalau Güell
* Casa VicensCasa Vicens
* El CaprichoEl Capricho
* Guelio parkasGuelio parkas
* Casa BatllóCasa Batlló

Taip pat skaitykite
-------------------

* Antoni Gaudí statiniai Barselonoje

Šaltiniai
---------

1. ↑  pranc. *{{{1}}}* Bibliothèque nationale de France
2. ↑  *Antoni Gaudi*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004

Nuorodos
--------

|  |  |
| --- | --- |
|  | **Vikiteka: Antoni Gaudí** – vaizdinė ir garsinė medžiaga  |

* A. Gaudi biografija
* kat. *{{{1}}}* Patrimoni.gencat, *L'obra de Gaudí*
* angl. *{{{1}}}* Artcyclopedia
* pranc. *{{{1}}}* Gaudí et Art nouveau en Catalogne
* kat. *{{{1}}}* *Gaudí, arquitecte i artesà* Archyvuota kopija 2016-10-08 iš Wayback Machine projekto.